Source: http://docplayer.hu/38218334-Kollegiumi-velemeny-1-a-tarsadalmi-szervezet-megszunesenek-idopontjaval-hatalyaval-osszefuggo-jogalkalmazasi-kerdesekrol.html
Timestamp: 2018-09-24 14:29:48
Document Index: 33840201

Matched Legal Cases: ['bíróság ', 'Bíróság ', 'bíróság ', 'bíróság ', 'bíróság ', 'bíróság ', 'Bíróság ', 'bíróság ', 'Bíróság ', 'bíróság ', 'bíróság ', 'bíróság ', 'Bíróság ', 'bíróság ', 'Bíróság ']

Kollégiumi vélemény 1. a társadalmi szervezet megszűnésének időpontjával, hatályával összefüggő jogalkalmazási kérdésekről - PDF
Download "Kollégiumi vélemény 1. a társadalmi szervezet megszűnésének időpontjával, hatályával összefüggő jogalkalmazási kérdésekről"
1 FŐVÁROSI ÍTÉLŐTÁBLA POLGÁRI KOLLÉGIUMA 2/2008. (IV. 28.) sz. határozata Kollégiumi vélemény 1 a társadalmi szervezet megszűnésének időpontjával, hatályával összefüggő jogalkalmazási kérdésekről A társadalmi szervezet önkéntes megszűnése (feloszlás, egyesülés) esetén a legfelsőbb szerv megszűnésre vonatkozó döntése meghozatalának időpontjában bekövetkezik a megszűnés magára a szervezetre nézve; a társadalmi szervezet ezt követően nem működhet, belső szervezeti élete megszűnik. A társadalmi szervezet külső jogviszonyaiban, harmadik személyek és a bíróság irányában, csak akkor áll be a megszűnés hatálya, amikor a társadalmi szervezetet az e tárgyban hozott határozat jogerőre emelkedését követően a nyilvántartásból törlik. A társadalmi szervezet megszűnése mind a legfelsőbb szervének határozatán, mind a bírói ítéleten alapuló megszűnés esetén harmadik személyek irányában a bírósági nyilvántartásból való törléssel következik be. A társadalmi szervezet hatályos jogi szabályozása Az egyesülési jogról szóló évi II. törvény (továbbiakban Etv.) megalkotása előtt a Ptk. a jogi személyek körében külön alcím alatt szabályozta a társadalmi szervezetet és az egyesületet, oly módon, hogy tartalmilag az utóbbiakra vonatkozó szabályokat rendelte alkalmazni az előbbiekre is, ha a társadalmi szervezet alapszabálya másként nem rendelkezett. Az Etv. hatályba lépése alapvető változást jelentett, ezt követően a társadalmi szervezetekre vonatkozó joganyagot két törvény rendelkezései tartalmazzák: az egyesülési jogról szóló törvény, valamint a Ptk ai. 1 Elfogadta a Fővárosi Ítélőtábla Polgári Kollégiumának április 28.-án megtartott kollégiumi ülése.
2 2 A hatályos Ptk. VI. fejezetében a jogi személyek egyes fajtáira vonatkozó külön rendelkezések között a 8. alcím alatt találhatók az egyesületre és a köztestületre vonatkozó szabályok. A 61. meghatározza az egyesület fogalmát és azt, hogy jogi személy, a 62. az egyesület alapszabályának kötelező tartalmát és azt, hogy a bírósági nyilvántartásba vétellel jön létre, továbbá a gazdálkodás és felelősség alapvető szabályait, míg a 63. az egyesület megszűnését szabályozza, végül a 64. kimondja, hogy az egyesülési jog alapján létrehozott társadalmi szervezetekre e törvény alkalmazásakor az egyesületre vonatkozó szabályok az irányadók. Ptk. 61. Az egyesület olyan önkéntesen létrehozott, önkormányzattal rendelkező szervezet, amely az alapszabályában meghatározott célra alakul, nyilvántartott tagsággal rendelkezik, és céljának elérésére szervezi tagjai tevékenységét. Az egyesület jogi személy. 62. (1) Az egyesület alapszabályában rendelkezni kell az egyesület nevéről, céljáról és székhelyéről, valamint szervezetéről. (2) Az egyesület a bírósági nyilvántartásba vételével jön létre. (3) Az egyesület a vagyonával önállóan gazdálkodik. Egyesület elsődlegesen gazdasági tevékenység folytatására nem alapítható. (4) Az egyesület tartozásaiért saját vagyonával felel. A tagok - a tagdíj megfizetésén túl - az egyesület tartozásaiért saját vagyonukkal nem felelnek. 63. Az egyesület megszűnik, ha a) feloszlását vagy más egyesülettel való egyesülését a legfelsőbb szerve kimondja; b) az arra jogosult szerv feloszlatja, illetőleg megszűnését megállapítja. 64. Az egyesülési jog alapján létrehozott társadalmi szervezetekre e törvény alkalmazásakor az egyesületre vonatkozó szabályok az irányadók. Etv. 3. (1) A társadalmi szervezet olyan önkéntesen létrehozott, önkormányzattal rendelkező szervezet, amely az alapszabályban meghatározott célra alakul, nyilvántartott tagsággal rendelkezik, és céljának elérésére szervezi tagjai tevékenységét. A Ptk a kapcsolja össze a Ptk.-nak az egyesületre vonatkozó szabályait az Etv. szabályaival: a társadalmi szervezet megjelölés használata utal arra, hogy a társadalmi szervezet tágabb fogalom, mivel az egyesülési jog alapján létrehozott valamennyi szervezetet jelenti, ugyanakkor a kétféle terminológia társadalmi szervezet illetve egyesület ellenére a tartalmi azonosság nyilvánvaló. E tartalmi azonosság legszembetűnőbb bizonyítéka, hogy a Ptk nak az egyesület fogalmára vonatkozó meghatározása szó szerint azonos az Etv. 3. (1) bekezdésében foglalt társadalmi szervezet definícióval. A szabályozásbeli különbség mégis abban ragadható meg, hogy míg az Etv. az egyesülési jog alapján létrehozott szerveződések gyűjtőkategóriájaként kezeli a társadalmi szervezetet, addig a Ptk. a személyek, a jogalanyok körében a jogi személy egyik fajtájaként nevesíti az egyesületet. A párhuzamos szabályozás sajátos következményekkel jár, különösen amiatt, hogy a Ptk.-nak a lerövidült, szinte csak alapelvi jellegű, részletszabályokat nélkülöző rendelkezéseivel szemben az Etv.-ben olyan további szabályok találhatók, melyek nemcsak közjogi, hanem polgári jogi szempontból is jelentősek és figyelembe veendők. Ezáltal mintegy kölcsönös mögöttesség áll fenn: az egyesületeknek a Ptk.- beli szabályok mellett mögöttes joganyaga az Etv. (elsősorban a ai), ugyanakkor a Ptk.-nak az egyesületekre vonatkozó szabályait is megfelelően alkalmazni kell a társadalmi szervezetekre. Ezt a Ptk ban foglalt utaló szabály külön is tartalmazza, de ettől függetlenül is a Ptk ai, mint a jogi személyekre vonatkozó általános szabályok irányadók a társadalmi szervezetekre is.
3 3 A társadalmi szervezet megszűnésének szabályai és bírói gyakorlata A társadalmi szervezet megszűnését az Etv a szabályozza. A már említett párhuzamosság folytán ezzel tartalmilag azonos a Ptk ának az egyesület megszűnésére vonatkozó rendelkezése. Etv. 20. A társadalmi szervezet megszűnik feloszlással, más társadalmi szervezettel való egyesüléssel, feloszlatással, illetőleg megszűnésének megállapításával. Ptk. 63. Az egyesület megszűnik, ha a) feloszlását vagy más egyesülettel való egyesülését a legfelsőbb szerve kimondja; b) az arra jogosult szerv feloszlatja, illetőleg megszűnését megállapítja. E szerint tehát a társadalmi szervezet (egyesület) feloszlással, más társadalmi szervezettel (egyesülettel) való egyesüléssel, feloszlatással illetőleg megszűnésének megállapításával szűnhet meg. A feloszlás és az egyesülés a megszűnésnek a szervezet saját elhatározásából fakadó, a legfelsőbb szervének határozatával meghozott döntése, szemben a feloszlatással illetve megszűnés megállapításával, mely bírósági hatáskörbe tartozó, ítélettel történő megszűnési mód. Bármely módon szűnik meg a társadalmi szervezet, a bírósági nyilvántartásnak ezt a tényt tartalmazni kell, mely követelményt nem a megszűnésre vonatkozó törvényi rendelkezések, hanem a társadalmi szervezetek nyilvántartásának ügyviteli szabályairól szóló 6/1989. (VI. 8.) IM rendelet 6. (3) bekezdése tartalmazza: a társadalmi szervezet megszűnését a társadalmi szervezet neve mellé írt M betűvel kell jelezni. (A megszűnés nyilvántartáson való átvezetésére általánosan elterjedt és használt kifejezés a törlés. Mind a bírói határozatok, mind a szakirodalom e megfogalmazást alkalmazza, annak ellenére, hogy a törlés kifejezést sem a társadalmi szervezetekre vonatkozó törvények, sem a miniszteri rendelet nem tartalmazzák.) A megszűnésnek a nyilvántartásban való feltüntetéséről, illetve e regisztrálásnak a megszűnésre vonatkozó hatályáról, a kettő viszonyáról nem szól egyik törvény rendelkezése sem. A megszűnésre vonatkozó törvényi rendelkezések között sem a Ptk.-ban, sem az Etv.-ben nincs továbbá olyan szabály, amely a megszűnés időpontjának meghatározására eligazítást adna. Az Etv. 20. illetve a Ptk. 63. rendelkezéseinek a nyelvtani értelmezéséből az következik, hogy a legfelsőbb szervnek a feloszlást vagy egyesülést kimondó határozatával bekövetkezik a megszűnés, ugyanígy a bíróságnak a feloszlatást elrendelő illetve megszűnést megállapító jogerős ítéletével. Ez az értelmezés azzal is indokolható, hogy mivel a társadalmi szervezet (egyesület) létrejötténél a bírósági nyilvántartás konstitutív hatályát maga a törvény mondja ki (Etv. 4. (1) bekezdés harmadik mondat, illetve Ptk. 62. (2) bekezdés), ugyanakkor a megszűnés szabályai ezt nem tartalmazzák, ebből következik, hogy a megszűnésnek nem feltétele a nyilvántartáson való átvezetés.
4 4 Megállapítható tehát, hogy a társadalmi szervezet létrejöttével és megszűnésével összefüggésben a nyilvántartás hatályának eltérő szabályozási módja van, amely a bírósági gyakorlatban a konkrét döntések során is hangsúlyt kapott. A Legfelsőbb Bíróság a BH évi 462. szám alatt közzétett eseti döntésében rámutatott, hogy a társadalmi szervezet az Etv a alapján nem a társadalmi szervezetnek a nyilvántartásból való törlésével, hanem a közgyűlés határozata alapján szűnik meg. A társadalmi szervezet önkéntes megszűnése esetén a bíróság csak azt vizsgálja, hogy a legfelsőbb szerv az alapszabály előírásának megfelelően hozott-e határozatot a társadalmi szervezet megszüntetetéséről. Amennyiben a legfelsőbb szerv határozata megfelel a követelményeknek, úgy a megszűnés regisztrálásához nem kell bevárni a felszámoló jelentését a vagyoni kérdésekről, mert ennek vizsgálata nem tartozik a bíróság hatáskörébe. Az idézett határozat a vagyoni kérdések rendezése szempontjából vizsgálta és válaszolta meg azt, hogy a törléshez a megszűnés regisztrálásához nem szükséges a felszámoló jelentésének a bevárása a vagyoni kérdések tárgyában. A társadalmi szervezet feloszlása esetén nem tartozik bírósági útra a vagyoni kérdések rendezése, mivel a jogszabályok a vagyon-elszámolási eljárás tekintetében a bíróságok számára kötelezettséget nem írnak elő. E döntést alapul véve a BH évi 323. számú jogesetben is megerősítette a Legfelsőbb Bíróság, hogy a társadalmi szervezet megszűnik, ha a közgyűlés a feloszlását (nyomtatásban tévesen feloszlatás jelent meg) kimondja. Ezt követően a vagyonával jogalanyiság hiányában érvényesen akkor sem rendelkezhet, ha a társadalmi szervezetek nyilvántartásából még nem törölték. Ez a határozat is a társadalmi szervezet megszűnése utáni vagyoni kérdések rendezésének mikéntjével foglalkozik, és ad iránymutatást abban a körben, hogy a vagyon további sorsát nem a megszűnt szervezet, hanem a felszámoló rendezi. Elvégzi annak értékesítését, a hitelezők kielégítését és a fennmaradó vagyonnak a jogosult részére történő átadását. Amennyiben a társadalmi szervezet felszámolás nélkül (a hitelezők kielégítése nélkül) szűnik meg, úgy a vagyonáról való rendelkezésnek megfelelően e vagyonban jogutódlás következik be, amelyről már a jogutód rendelkezhet a hitelezői igények sérelme nélkül a nyilvántartásba történő bejegyzéstől függő hatállyal. A fenti jogesetekben kifejtett álláspont miszerint a megszűnés a vagyoni kérdések rendezésétől illetve a törléstől függetlenül bekövetkezik nemcsak a társadalmi szervezet önkéntes megszűnése, hanem a megszűnés bírói ítélettel való megállapítása esetére is vonatkozik, amint az alábbi példa is mutatja. Az EBH/1558. számú határozat (2006. évi 2. kötet) elvi éllel mondta ki, hogy a bíróság által megszüntetett társadalmi szervezetet a bíróság határozatának jogerőre emelkedése után a bírósági nyilvántartásból törölni kell, a megszűnésnek nem előfeltétele a vagyoni rendezés. A jogesetben a több mint egy éve nem működő társadalmi szervezet megszűnésének ítélettel való megállapítása iránt indított keresetet az ügyész. Az eljárásban beavatkozóként résztvevő hitelező felülvizsgálati kérelme kapcsán a Legfelsőbb Bíróság rámutatott: a megszűnés időpontja a bíróság megszűnést
5 5 megállapító határozata jogerőre emelkedésének időpontja, ezért annak napját, a társadalmi szervezet megszűnését dátumszerűen az ítéletben nem lehet meghatározni. A társadalmi szervezet megszűnését a törvényben meghatározott feltételek fennállása esetén attól függetlenül meg kell állapítani, hogy a vagyon a hitelezők kielégítésére elegendő-e vagy sem. A megszűnést megállapító határozat jogerőre emelkedését követően pedig a társadalmi szervezetet a bírósági nyilvántartásból törölni kell. Az ismertetett bírói gyakorlat az Etv. megszűnésre vonatkozó szabályain, így a már idézett 20., valamint a 21. (1) és (2) bekezdésében foglaltakon alapul. Etv. 21. (1) A társadalmi szervezet megszűnése esetén - a hitelezők kielégítése után - vagyonáról az alapszabály előírása, vagy a legfelsőbb szervének döntése szerint kell rendelkezni. Az ezzel kapcsolatos teendők ellátása a felszámolók feladata. (2) Ha a társadalmi szervezet feloszlatással szűnt meg vagy megszűnését állapították meg, és a vagyon hovafordításáról nem történt rendelkezés, vagyona a hitelezők kielégítése után állami tulajdonba kerül, és azt közérdekű célra kell fordítani. A vagyon felhasználásának módját nyilvánosságra kell hozni. A Legfelsőbb Bíróság Közigazgatási Kollégiuma több alkalommal véleményt nyilvánított e rendelkezések értelmezése tárgyában, a megszűnéssel összefüggő vagyoni kérdések rendezéséről (BH 2000/8., 2003/3. és 4., 2006/3. szám). Ezeknek a jogalkalmazási problémáknak a részletes kifejtése azonban jelen előterjesztésnek nem tárgya, de a megszűnés időpontjára, hatályára vonatkozó kérdéssel való összefüggésük nyilvánvaló. A megszűnéssel kapcsolatban felmerült jogalkalmazási problémák A bírói gyakorlatban uralkodónak mondható álláspont szerint tehát a megszűnés időpontja az ezt elhatározó testületi döntés meghozatalának, illetve a megszűnést megállapító vagy megszűntetést (feloszlatást) elrendelő bírósági ítélet jogerőre emelkedésének napja, mely független a megszűnés nyilvántartásban történő regisztrálásától. Eljárásjogi szempontból a következő aggályok merülnek fel a kialakult állásponttal kapcsolatban. A társadalmi szervezet elhatározásából bekövetkező önkéntes megszűnés (feloszlás, egyesülés) során a megszűnt szervezet képviselőjének kérelmére induló nem peres eljárásban, fellebbezhető végzéssel dönt a bíróság a törlés tárgyában. Amennyiben azonban a megszűnésről (feloszlásról vagy egyesülésről) szóló határozathozatal időpontjában megszűnik a szervezet, úgy jogalanyisága hiányában ezt a kérelmet sem terjesztheti elő. A megszűnt szervezet nevében eljáró korábbi képviselő pedig a már nem létező szervezet képviselője.
6 6 Az említett törlés mint változás-bejegyzés iránti nem peres eljárásban fellebbezés előterjesztésére is sor kerülhet, akár az ügyész, akár a kérelmet benyújtó megszűnt szervezet részéről. E fellebbezéseket az ítélőtábla érdemben bírálja el, annak ellenére, hogy perbeli jogképességgel nem rendelkezik a kérelmező, adott esetben a fellebbezést előterjesztő. Úgyszintén a perbeli jogképesség hiányát kellene megállapítani abban a perben is, amelyet a társadalmi szervezet tagja indít az Etv. 10. (1) bekezdése alapján a feloszlást vagy egyesülést kimondó határozat törvénysértő voltára hivatkozva. Az idézett törvényhely szerint ugyanis a társadalmi szervezet törvénysértő határozatát bármely tag a tudomására jutástól számított 30 napon belül bíróság előtt megtámadhatja. Amennyiben a megszűnés tárgyában született határozat meghozatalának időpontjában bekövetkezik a társadalmi szervezet megszűnése, az ezen határozat megtámadása iránt indított peres eljárásnak a társadalmi szervezet jogalanyiság nélkül már nem lehet az alperese. A felsorolt érvek a bírósági peres és nem peres eljárás lefolytatásának alapfeltételét jelentő perbeli jogalanyiságot érintik, melynek hiánya nem áthidalható eljárásjogi akadály. Arra a helyzetre sem lehet kielégítő megoldást találni, ha a bíróság a megszűnés tárgyában hozott határozatot utóbb megsemmisíti: a jogerős ítélet ilyen esetben visszamenőlegesen hatálytalanítja a határozathozatallal bekövetkezett megszűnést. Nemcsak eljárásjogi, hanem legalább ilyen súlyú dogmatikai probléma is felmerül a kialakult álláspont fenntarthatóságát illetően a következő okokból. Az előterjesztés első részében kifejtettek szerint a Ptk.-nak a jogi személyekre vonatkozó általános rendelkezései irányadóak a társadalmi szervezetekre, így azok megszűnésére is. A Ptk a alapján a társadalmi szervezetekre az egyesületekre vonatkozó szabályokat alkalmazni kell, az egyesületre pedig, mint a jogi személy egyik altípusára vonatkoznak a Ptk ában foglalt előírások. Ptk. 29. (1) A jogi személy létrejöttének és megszüntetésének feltételeit a jogszabály a jogi személy egyes fajtáihoz képest állapítja meg. Jogi személyt jogszabály is létesíthet. (2) A jogi személy létesítéséről szóló jogszabályban, határozatban vagy okiratban meg kell állapítani a jogi személy nevét, tevékenységét, székhelyét és - ha erről külön jogszabály nem rendelkezik - képviselőjét. (3) A jogi személy nevében aláírásra a jogi személy képviselője jogosult. Ha nem ő az aláíró, és jogszabály a nyilatkozat érvényességéhez írásbeli alakot kíván, két képviseleti joggal felruházott személy aláírása szükséges. Jogszabály ezektől a rendelkezésektől eltérhet. (4) Ha jogszabály a jogi személy létrejöttét nyilvántartásba vételhez köti, a bejegyzett körülmények megváltoztatása harmadik személyek irányában csak akkor hatályos, ha a változást a nyilvántartásba bevezették. A Ptk. idézett szabályainak a társadalmi szervezetekre való kötelező alkalmazása nem képezheti vita tárgyát. Ezt jól példázza, hogy a Ptk. 29. (3) bekezdésének korábban hatályos szabályára tekintettel hozta meg a Legfelsőbb Bíróság a társadalmi
7 7 szervezetnél, alapítványnál a bankszámla feletti rendelkezésről szóló 3/2005. KJE számú jogegységi határozatát, majd a Ptk. 29. (3) bekezdésének módosítását követve az 1/2008. KJE számú jogegységi határozat kimondta, hogy a korábbi jogegységi határozat nem alkalmazható a Ptk. 29. (3) bekezdés harmadik mondatának hatályon kívül helyezése folytán. A fentiekhez képest megállapítható, hogy a Ptk. 29. (4) bekezdésében foglalt szabálynak is érvényesülnie kell a társadalmi szervezetek vonatkozásában. Ennek lényege az, hogy a társadalmi szervezet is olyan jogi személy, melynek létrejöttét nyilvántartásba vételhez köti a jogszabály (Ptk. 62. (2) bekezdés, Etv. 4. (1) bekezdés), ezért a bejegyzett körülmények megváltoztatása harmadik személyek irányában csak akkor hatályos, ha a változást a nyilvántartásba bevezették. A társadalmi szervezet megszűnése olyan változás, melynek a nyilvántartásban való feltüntetése kötelező: a megszűnés bejegyzése a társadalmi szervezetnek a nyilvántartásból való törlését jelenti. A megszűnés tehát mivel bejegyzett körülmény megváltozásának minősül harmadik személyek irányában csak attól kezdve hatályos, ha ez a változás a nyilvántartáson átvezetésre kerül. Ennek indoka az, hogy harmadik személyek a jogi személyt érintő lényeges változásokról csak a nyilvántartásból szerezhetnek hiteles tudomást. A Ptk. 29. (4) bekezdésében megfogalmazott törvényi követelmény érvényesülését akadályozza az az értelmezés és gyakorlat, mely szerint a megszűnés már a határozathozatallal bekövetkezik és ennek időpontjára, hatályára nincs kihatással a nyilvántartáson való átvezetés (törlés). Ennek az álláspontnak az elfogadása azzal jár, hogy a szervezetre vonatkozó alapvető nyilvántartási adat változását harmadik személyek irányában annak ellenére bekövetkezettnek tekinti, hogy a körülmény megváltozása a nyilvántartásból nem állapítható meg, arról a harmadik személy nem győződhet meg. Mindez ellentétes a Ptk. 29. (4) bekezdésében foglalt előírással. A most kifejtett gondolat megjelent a bírói gyakorlatban is. A Pécsi Ítélőtábla egyik határozata (BDT 2005/1249, nyomtatásban BDT 2005/10/137. szám alatt közzé tett jogeset) hangsúlyozza, hogy az egyesület önkéntesen létrehozott társadalmi szervezet, amely saját hatáskörében dönt a megszűnéséről is. Ebben az esetben az egyesület megszűnésének módja és alakja az önkéntesen elhatározott feloszlás, azonban az egyesület megszűnése, figyelemmel az Etv. 4. (1) bekezdésére, valamint a Ptk. 29. (4) bekezdésében írtakra a nyilvántartásból való törléssel következik be. E két aktus ugyanúgy elválik egymástól, mint az egyesület alapításakor az alapítást kimondó határozat meghozatala és az egyesületnek a bírósági nyilvántartásba vétele. A Szegedi Ítélőtábla a BH 2004/427. szám alatt közzé tett eseti döntésének indokolása is hasonló érvelést tartalmaz, megállapítva, hogy a konstitutív hatályú bírósági nyilvántartásba vételt elrendelő jogerős végzéssel válik a társadalmi szervezet jogi személlyé. Megszűnésére a közgyűlés határozata vagy bírói ítélettel történt megállapítás alapján kerülhet sor. A megszűnés megállapításához szükséges a bírósági nyilvántartásból történő törlést elrendelő jogerős végzés meghozatala is.
8 8 Egyéb szervezetekre vonatkozó szabályozás Megvizsgálva az egyéb jogi személyek megszűnésére irányadó rendelkezéseket, megállapítható, hogy az alapítvány, a gazdasági társaság és a szövetkezet megszűnésére vonatkozó szabályozás a Ptk. 29. (4) bekezdésével összhangban a megszűnés hatályát a nyilvántartásból való törléshez köti: a Ptk. 74/A. (6) bekezdése szerint az alapítvány a nyilvántartásból való törléssel szűnik meg. a gazdasági társaságokról szóló évi IV. törvény (Gt.) 65. -a szerint a gazdasági társaság a cégjegyzékből való törléssel szűnik meg. a szövetkezetekről szóló évi X. törvény 91. -a szerint a szövetkezet a cégjegyzékből való törléssel szűnik meg. Általánosságban a cégnyilvánosságról, a bírósági cégeljárásról és a végelszámolásról szóló évi V. törvény (Ctv.) 62. (4) bekezdése mondja ki valamennyi nyilvántartott cég vonatkozásában azt a szabályt, hogy a cég a cégjegyzékből való törléssel szűnik meg. Külön említést érdemel a gazdasági kamarákról szóló évi CXXI. törvénynek a megszűnésre vonatkozó szabályozása. A kamarai törvény 3. (1) bekezdése értelmében a gazdasági kamarák köztestületek, ezért a Ptk. 65. (6) bekezdése értelmében ha törvény eltérően nem rendelkezik a köztestületre az egyesületre vonatkozó szabályokat kell megfelelően alkalmazni. A 7. (1) bekezdése a gazdasági kamara lehetséges megszűnési módjait szabályozza (egyesülés, szétválás, taglétszám minimum alá csökkenése, bíróság általi feloszlatás), míg a 28. (6) bekezdése akként rendelkezik, hogy a kamara feloszlatása vagy megszűnésének megállapítása esetén a nyilvántartásból való törléséről rendelkező bírósági határozat jogerőre emelkedésének napjával szűnik meg, tehát a külön törvény a megszűnésre eltérő szabályt tartalmaz, amennyiben annak bekövetkezését a törléshez köti. Végül ide kívánkozik az európai területi együttműködési csoportosulásról szóló évi XCIX. törvény szabályozása is, melynek 5. (1) bekezdése szerint a csoportosulás bírósági nyilvántartásba vétellel jön létre. A nyilvántartásba vételi eljárás nem peres eljárás, melyre a Fővárosi Bíróság kizárólagosan illetékes. A 17. szerint a csoportosulás a nyilvántartásból való törléssel szűnik meg. (Az együttműködési csoportosulás az Európai Közösség területén jogi személyiséggel rendelkezik.) Összegezve megállapítható tehát, hogy valamennyi nyilvántartásba vételhez kötött szervezet megszűnésére vonatkozik az a szabály, hogy a nyilvántartásból való törléssel szűnik meg, biztosítva ezzel a Ptk. 29. (4) bekezdésében foglalt követelmény érvényesülését. Mindezek alapján arra a kérdésre kell választ találni, hogy a társadalmi szervezet megszűnése a törlés konstitutív hatályának törvényi szabályozása hiányában mely
9 9 időponttal következik be, harmadik személyek vonatkozásában a megszűnés hatálya mikor áll be. Annak érdekében, hogy a Ptk. 29. (4) bekezdésében foglalt elv ne sérüljön, ugyanakkor az egyesületre, társadalmi szervezetre vonatkozó speciális szabály is érvényesüljön a hatályos joganyag mellett a következő álláspont elfogadása jelentheti a megoldást.